CELEX: 62007CA0372
Language: el
Date: 2008-10-02 00:00:00
Title: Υπόθεση C-372/07: Απόφαση του Δικαστηρίου (πρώτο τμήμα) της 2ας Οκτωβρίου 2008 [αίτηση του Supreme Court (Ιρλανδία) για την έκδοση προδικαστικής αποφάσεως] — Nicole Hassett κατά South Eastern Health Board, Cheryl Doherty κατά North Western Health Board (Διεθνής δικαιοδοσία — Κανονισμός (ΕΚ) 44/2001 — Άρθρο 22, σημείο 2 — Διαφορές σχετικές με το κύρος αποφάσεων των οργάνων των εταιριών — Αποκλειστική διεθνής δικαιοδοσία των δικαστηρίων του κράτους της έδρας — Επαγγελματική ένωση ιατρών)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/10
            
         Απόφαση του Δικαστηρίου (πρώτο τμήμα) της 2ας Οκτωβρίου 2008 [αίτηση του Supreme Court (Ιρλανδία) για την έκδοση προδικαστικής αποφάσεως] — Nicole Hassett κατά South Eastern Health Board, Cheryl Doherty κατά North Western Health Board
   (Υπόθεση C-372/07) (1)
   
   (Διεθνής δικαιοδοσία - Κανονισμός (ΕΚ) 44/2001 - Άρθρο 22, σημείο 2 - Διαφορές σχετικές με το κύρος αποφάσεων των οργάνων των εταιριών - Αποκλειστική διεθνής δικαιοδοσία των δικαστηρίων του κράτους της έδρας - Επαγγελματική ένωση ιατρών)
   (2008/C 301/19)
   Γλώσσα διαδικασίας: η αγγλική
   Αιτούν δικαστήριο
   Supreme Court
   Διάδικοι στην υπόθεση της κύριας δίκης
   Nicole Hassett, Cheryl Doherty
   κατά
   South Eastern Health Board, North Western Health Board
   
      Παρισταμένων των: Raymond Howard, Medical Defence Union Ltd, MDU Services Ltd, Brian Davidson
   Αντικείμενο
   Αίτηση εκδόσεως προδικαστικής αποφάσεως — Supreme Court — Ερμηνεία του άρθρου 22, παράγραφος 2, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1) — Επαγγελματική ένωση ιατρών, συσταθείσα υπό μορφή εταιρίας κατά το δίκαιο ενός κράτους μέλους, η οποία παρέχει αρωγή και εγγυάται την καταβολή αποζημιώσεως στα μέλη της που ασκούν την ιατρική σε αυτό και σε άλλο κράτος μέλος — Παροχή αρωγής/εγγύηση καταβολής αποζημιώσεως που εξαρτάται από απόφαση λαμβανόμενη από το διοικητικό συμβούλιο της εταιρίας αυτής κατ' απόλυτη διακριτική ευχέρεια — Αμφισβήτηση αποφάσεως περί μη παροχής αρωγής ή αποζημιώσεως σε ιατρό που ασκεί την ιατρική στο άλλο κράτος μέλος — Αποκλειστική διεθνής δικαιοδοσία των δικαστηρίων του κράτους της έδρας της εταιρίας βάσει του άρθρου 22, σημείο 2, του κανονισμού
   Διατακτικό
   Το άρθρο 22, σημείο 2, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, πρέπει να ερμηνεύεται υπό την έννοια ότι μια αγωγή, όπως η επίμαχη στην κύρια δίκη, στο πλαίσιο της οποίας ένας διάδικος ισχυρίζεται ότι η απόφαση ενός οργάνου μιας εταιρίας προσέβαλε τα δικαιώματα που ο εν λόγω διάδικος υποστηρίζει ότι αντλεί από το καταστατικό της εταιρίας αυτής, δεν αφορά το κύρος των αποφάσεων των οργάνων εταιρίας, κατά την έννοια της διατάξεως αυτής.
   
      (1)  ΕΕ C 283 της 24.11.2007.